6.12.2008 Jurnalul Oficial al Uniunii Europene L 328/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 1210/2008 AL CONSILIULUI din 20 noiembrie 2008 de modificare a Regulamentului (CE) nr. 55/2008 de introducere a unor preferințe comerciale autonome pentru Republica Moldova CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, având în vedere propunerea Comisiei, întrucât: () Regulamentul (CE) nr. 55/2008 al Consiliului (") (denumit în continuare „regulamentul) a intrat în vigoare la 31 ianuarie 2008 şi se aplică de la 1 martie 2008. Regulamentul acordă tuturor produselor originare din Republica Moldova (denumită în continuare „Moldova”) acces liber pe piețele Comunității, cu excepția anumitor produse agricole enumerate în anexa I la regulament pentru care au fost acordate concesii limitate, fie sub forma scutirilor de taxe vamale în limita contingentelor tarifare, fie sub forma reducerilor de taxe vamale. Formularea articolului 14 din regulament a dat naştere unei lacune între aplicarea sistemului generalizat de preferințe (denumit în continuare „SGP”)) la care Moldova era parte până la intrarea în vigoare a Regula- mentului (CE) nr. 55/2008 și aplicarea preferințelor comerciale autonome (denumite în continuare „PCA”), în timp ce intenția inițială era aceea de a se asigura că preferințele SGP se vor aplica în continuare pentru toate exporturile eligibile până la introducerea PCA. În confor- mitate cu articolul 14, bunurile acoperite de SGP, care au fost exportate către Comunitate în intervalul cuprins între intrarea în vigoare a PCA şi începutul aplicării regimului nu ar fi acoperite de niciunul dintre cele două regimuri în absența unui contract de cumpărare încheiat înainte de 31 ianuarie 2008 și dacă se poate demonstra că bunurile au părăsit Moldova cel târziu la 31 ianuarie 2008. Pentru a remedia această situaţie, formularea articolului 14 ar () JO L 20, 241.2008, p. 1. (3) trebui modificată pentru a se referi la data aplicării regu- lamentului respectiv, și nu la data intrării sale în vigoare. În cursul pregătirii aplicării Regulamentului (CE) nr. 55/2008 și a gestionării contingentelor enumerate în anexa |, au fost observate anumite incoerențe între denu- mirile contingentelor şi codurile NC aplicabile. În vederea corectării acestor erori, ar trebui să se elimine cuvântul „domestic” din denumirea contingentului nr. 09.0504, de asemenea, ar trebui adăugat codul NC 1001 90 99 la contingentul nr. 09.0509 și eliminate cuvintele „cu titru alcoolic volumic existent de maximum 15%” din denumirea contingentului nr. 09.0514. Corecțiile propuse nu contrazic și nu schimbă metodologia utilizată pentru a determina volumul contingentelor pentru fiecare grup de produse, care s-a bazat pe cele mai bune rezultate la export între anii 2004 și 2006, cu creşteri anuale care corespund creşterilor potențiale ale capacității de producţie şi export a Moldovei până în anul 2012. Prin urmare, Regulamentul (CE) nr. 55/2008 ar trebui modificat în consecință. În scopul de a garanta că măsurile prevăzute de prezentul regulament pot fi aplicate fără întârzieri nejustificate, acesta ar trebui să intre în vigoare în ziua următoare datei publicării sale, ADOPTĂ PREZENTUL REGULAMENT: Articolul 1 Regulamentul (CE) nr. 55/2008 se modifică după cum urmează: 1. Articolul 14 se modifică după cum urmează: (a) la alineatul (1), în fraza introductivă, cuvintele „intrării în vigoare a” se înlocuiesc cu „datei aplicării”;